
专讗砖 讛砖谞讛 诇讛 注"讗 - 驻讬专讜砖 砖讟讬讬谞讝诇抓

讻讬 住诇讬拽 [讻讗砖专 注诇讛] 专' 讗讘讗 诪讬诪讬 [诪讛驻诇讙转讜 讘讬诪讬诐] 讜讘讗 诇讘讬转 讛诪讚专砖 驻讬专砖讛 诇住转讬专讛 讝讜 讘讗讜驻谉 讛讘讗: 诪讜讚讬诐 讞讻诪讬诐 诇专讘谉 讙诪诇讬讗诇 讘讘专讻讜转 砖诇 专讗砖 讛砖谞讛 讜砖诇 讬讜诐 讛讻驻讜专讬诐, 砖讛住讻讬诪讜 砖砖诇讬讞 讛爪讬讘讜专 诪讜爪讬讗 讗转 讛讻诇 讬讚讬 讞讜讘转诐, 讜讛诇讻讛 砖驻住拽 专' 讬讜讞谞谉 诪讻诇诇 讚驻诇讬讙讬 [砖诪砖诪注 诪讻讗谉 砖讞诇讜拽讬诐] 讛讬讗 讘讘专讻讜转 砖诇 讻诇 讛砖谞讛.


注诇 转讬专讜抓 讝讛 转讜讛讬诐: 讗讬谞讬 [讜讻讬 讻谉 讛讜讗]?! 讜讛讗 [讜讛专讬] 讗诪专 专' 讞谞讛 爪讬驻讜专讗讛 讗诪专 专' 讬讜讞谞谉: 讛诇讻讛 讻专讘谉 讙诪诇讬讗诇 讘讘专讻讜转 砖诇 专讗砖 讛砖谞讛 讜砖诇 讬讜诐 讛讻驻讜专讬诐, 诪砖诪注 砖诇讚注转讜 讗祝 讘讝讛 讛讬转讛 诪讞诇讜拽转!


讗诇讗 讗诪专 专讘 谞讞诪谉 讘专 讬爪讞拽, 注诇讬谞讜 诇讞讝讜专 诪住讘专讛 讝讜, 讜诇讜诪专: 诪讗谉 [诪讬 讛诐] 讗诇讛 讛讞讻诪讬诐 砖诪讜讚讬诐 诇专讘谉 讙诪诇讬讗诇 鈥� 专' 诪讗讬专 讛讜讗, 讜讛讛诇讻讛 砖诪讻诇诇 讛讚讘专讬诐 讗转讛 诇诪讚 讚驻诇讬讙讬 [砖讞讜诇拽讬诐] 鈥� 讝讜 讛讬讗 砖讬讟转 专讘谞谉 [讞讻诪讬诐] 砖谞讞诇拽讜 注诇 专' 诪讗讬专.


讚转谞讬讗 [砖讻谉 砖谞讬谞讜 讘讘专讬讬转讗]: 讘专讻讜转 砖诇 专讗砖 讛砖谞讛 讜砖诇 讬讜诐 讛讻驻讜专讬诐 鈥� 砖诇讬讞 爪讬讘讜专 诪讜爪讬讗 讗转 讛专讘讬诐 讬讚讬 讞讜讘转谉, 讗诇讜 讚讘专讬 专' 诪讗讬专. 讜讞讻诪讬诐 讗讜诪专讬诐: 讻砖诐 砖砖诇讬讞 爪讘讜专 讞讬讬讘 鈥� 讻讱 讻诇 讬讞讬讚 讜讬讞讬讚 讞讬讬讘. 讜讗诐 讻谉 讬砖 诪讞诇讜拽转 转谞讗讬诐 讘砖讗诇讛 讗诐 诇拽讘诇 诪拽爪转 诪讚讘专讬 专讘谉 讙诪诇讬讗诇.


讜砖讜讗诇讬诐: 诪讗讬 砖谞讗 讛谞讬 [讘诪讛 砖讜谞讜转 讗诇讛] 讘专讻讜转 专讗砖 讛砖谞讛 讜讬讜诐 讛讻讬驻讜专讬诐, 砖讘讛诐 诪讜讚讬诐 诇专讘谉 讙诪诇讬讗诇, 砖诇讗 讻讘砖讗专 讛讘专讻讜转? 讗讬诇讬诪讗 [讗诐 转讗诪专] 砖讛讜讗 诪砖讜诐 讚谞驻讬砖讬 拽专讗讬 [砖诪专讜讘讬诐 讛驻住讜拽讬诐] 砖讬砖 诇讜诪专 讘讻诇 讗讜转谉 讛讘专讻讜转, 讜讛讗诪专 [讜讛专讬 讗诪专] 专讘 讞谞谞讗诇 讗诪专 专讘: 讻讬讜谉 砖讗诪专 鈥� "讜讘转讜专转讱 讻转讜讘 诇讗诪专", 讻诇讜诪专, 砖讻讱 讻转讜讘 讘转讜专讛 砖讜讘 讗讬谞讜 爪专讬讱 诇驻专砖 讗转 讛驻住讜拽讬诐 注爪诪诐, 讛专讬 砖讗诪讬专转 驻住讜拽讬诐 讗诇讛 讗讬谞讛 诪注讻讘转! 讗诇讗 鈥� 讛讟注诐 讛讜讗 诪砖讜诐 讚讗讜讜砖讬 [砖诪专讜讘讜转] 讛讘专讻讜转 注爪诪谉, 讜讻讬讜谉 砖谞讜住讞 讛讘专讻讛 讗专讜讱, 讗讬谉 讛讻诇 讬讻讜诇讬诐 诇诇诪讜讚 讗讜转讜 讘注诇 驻讛.


讙讜驻讗 [诇讙讜驻讜 砖诇 注谞讬谉] 砖讛讝讻专谞讜, 讗诪专 专讘 讞谞谞讗诇 讗诪专 专讘: 讻讬讜谉 砖讗诪专 "讜讘转讜专转讱 讻转讜讘 诇讗诪专" 鈥� 砖讜讘 讗讬谞讜 爪专讬讱. 讜诪住讘讬专讬诐 住讘讜专 诪讬谞讛 [住讘专讜 讛转诇诪讬讚讬诐 诇讜诪专 诪讻讗谉] 讻讬 讛谞讬 诪讬诇讬 [讚讘专讬诐 讗诇讛 讗诪讜专讬诐] 讚讜讜拽讗 讘讬讞讬讚, 讗讘诇 讘爪讘讜专 诇讗. 讗转诪专 [谞讗诪专], 砖讗诪专 专' 讬讛讜砖注 讘谉 诇讜讬: 讗讞讚 讬讞讬讚 讗讞讚 爪讘讜专, 讻讬讜谉 砖讗诪专 "讜讘转讜专转讱 讻转讜讘 诇讗诪专" 鈥� 砖讜讘 讗讬谞讜 爪专讬讱, 讜讬爪讗 讬讚讬 讞讜讘转讜.


讗诪专 专' 讗诇注讝专: 诇注讜诇诐 讬住讚讬专 讗讚诐 转驻诇转讜 讜讬转讻讜谞谉 诇讻讱 讘驻谞讬 注爪诪讜, 讜讗讞专 讻讱 讬转驻诇诇. 讗诪专 专' 讗讘讗: 诪住转讘专讗 诪讬诇转讬讛 [诪住转讘专讬诐 讚讘专讬讜] 砖诇 专' 讗诇注讝专 讘讘专讻讜转 砖诇 专讗砖 讛砖谞讛 讜砖诇 讬讜诐 讛讻驻讜专讬诐 讜砖诇 驻专拽讬诐 (转驻讬诇讜转 砖诪转驻诇诇讬诐 诪讝诪谉 诇讝诪谉) 讜诇讗 讘讻诇 讬讜诐, 讗讘诇 讘专讻讜转 砖诇 讻诇 讛砖谞讛 鈥� 诇讗.


讜砖讜讗诇讬诐: 讗讬谞讬 [讜讻讬 讻讱 讛讜讗]?! 讜讛讗 [讜讛专讬] 专讘 讬讛讜讚讛 讛讬讛 诪住讚专 讘驻谞讬 注爪诪讜 爪诇讜转讬讛 讜诪爪诇讬 [转驻讬诇转讜, 讜讗讞专 讻讱 讛讬讛 诪转驻诇诇] 讗驻讬诇讜 转驻讬诇讛 砖诇 讬讜诐 讞讜诇! 讜诪砖讬讘讬诐: 砖讗谞讬 [砖讜谞讛] 专讘 讬讛讜讚讛, 讻讬讜谉 讚诪转诇转讬谉 讬讜诪讬谉 诇转诇转讬谉 讬讜诪讬谉 讛讜讛 诪爪诇讬 [砖诪砖诇讜砖讬诐 讬讜诐 诇砖诇讜砖讬诐 讬讜诐 讛讬讛 诪转驻诇诇] 讜诇讗 讛转驻诇诇 讘诪砖讱 讻诇 讛讞讜讚砖 诪驻谞讬 砖讛讬讛 注住讜拽 讘转讜专转讜, 讜讗诐 讻谉 讘砖讘讬诇讜 讙诐 转驻讬诇讜转 专讙讬诇讜转 讻驻专拽讬诐 专讞讜拽讬诐 讚诪讬 [谞讞砖讘讜转].


讗诪专 专讘 讗讞讗 讘专 注讜讬专讗 讗诪专 专' 砖诪注讜谉 讞住讬讚讗: 驻讜讟专 讛讬讛 专讘谉 讙诪诇讬讗诇 讗驻讬诇讜 注诐 (讛拽讛诇) 砖谞诪爪讗 讘砖讚讜转 讜诇讗 讘讘讬转 讛讻谞住转, 砖讬讜爪讗讬诐 讬讚讬 讞讜讘转诐 讘转驻讬诇转 砖诇讬讞 讛爪讬讘讜专. 讜转讜讛讬诐: 讗驻讬诇讜 讗诇讛?! 讜诇讗 诪讬讘注讬讗 [讛讜爪专讻讛] 诇讜诪专 注诇 讛谞讬 讚拽讬讬诪讬 讛讻讗 [讗诇讛 砖谞诪爪讗讬诐 讻讗谉] 讘转讜讱 讛注讬专?!


讛诇讗 讗讚专讘讛 (讛讬驻讱 讛讚讘专讬诐) 诪住转讘专: 讛谞讬 鈥� 讗谞讬住讬 [讗诇讛 砖讘砖讚讜转 讛诐 讗谞讜住讬诐] 砖讗讬谞诐 讬讻讜诇讬诐 诇爪讗转 讬讚讬 讞讜讘转诐 讗诇讗 注诇 讬讚讬 砖诇讬讞 讛爪讬讘讜专, 讗讘诇 讛谞讬 诇讗 讗谞讬住讬 [讗诇讛 砖讘注讬专 讜诇讗 讘讗讜 讗讬谞诐 讗谞讜住讬诐] 讜讛讬讜 讬讻讜诇讬诐 诇讘讜讗 诇讘讬转 讛讻谞住转 讜诇讛转驻诇诇 讘注爪诪诐,


讚转谞讬 [砖砖谞讛] 讗讘讗 讘专讬讛 [讘谞讜] 砖诇 专讘 讘谞讬诪讬谉 讘专 讞讬讬讗 讘专讬讬转讗: 注诐 (讛拽讛诇) 砖讘讘讬转 讛讻谞住转, 讗诐 注讜诪讚讬诐 讗讞讜专讬 讛讻讛谞讬诐 讘砖注讛 砖诪讘专讻讬诐, 讜诇讗 驻谞讬诐 讗诇 驻谞讬诐 讻谞讙讚诐 鈥� 讗讬谞谉 讘讻诇诇 讛讘专讻讛, 砖讛专讬 讛讬讜 讬讻讜诇讬诐 诇讟专讜讞 拽爪转 讜诇讘讜讗 讗诇 诪讜诇 讛讻讛谞讬诐. 讜诪爪讚 讗讞专 讬讜讚注讬诐 讗谞讜 砖讘专讻转 讛讻讛谞讬诐 讞诇讛 讗祝 注诇 讛专讞讜拽讬诐.


讗诇讗, 讬砖 诇讜诪专 讘谞讜住讞 讗讞专: 讻讬 讗转讗 [讻讗砖专 讘讗] 专讘讬谉 诪讗专抓 讬砖专讗诇 诇讘讘诇 诪住专 讗转 讛砖诪讜注讛 讘讗讜驻谉 讝讛: 讗诪专 专' 讬注拽讘 讘专 讗讬讚讬 讗诪专 专' 砖诪注讜谉 讞住讬讚讗: 诇讗 驻讟专 专讘谉 讙诪诇讬讗诇 讗诇讗 注诐 砖讘砖讚讜转, 诪讗讬 讟注诪讗 [讜诪讛 讟注诐] 讛讚讘专 鈥� 诪砖讜诐 讚讗谞讬住讬 [诪砖讜诐 砖讛诐 讗谞讜住讬诐] 讘诪诇讗讻讛 讜讗讬谞诐 讬讻讜诇讬诐 诇讛转讻讜谞谉 诇转驻讬诇讛, 讗讘诇 讗诇讛 砖讘注讬专 鈥� 诇讗, 砖诪讗讞专 讜讗讬谞诐 讗谞讜住讬诐, 讛讬讜 讛诐 讬讻讜诇讬诐 诇讛住讚讬专 讗转 转驻讬诇转诐 讘注爪诪诐.

